Medianfiguren

Medianfiguren er en statue i sink som er plassert utenfor Realfagsbiblioteket i Oslo, foran Pytagoras' hage. Den har stått på denne plassen siden 1980-tallet. I venstre hånd holder medianfiguren en liten Athenefigur med hjelmen skjøvet bakover.

Historie 
Skulpturen ble bestilt fra Moritz Geiss sinkstøperi i Berlin av Universitetet i Oslos arkitekt, Christian Heinrich Grosch. Den 25. oktober 1853 var statuen plassert på gavlen til Domus Media. Dette er trolig hvor navnet kommer fra.

Skulpturen forestiller en seiersgudinne. Da den ble satt opp i 1853, utløste den harme protester, blant annet i form av leserbrev. Kritikken gikk ut på at figuren var stygg og at symbolikken var feilslått. Rundt inngangen til 1900-tallet ble figuren fjernet og satt bort på et lager. 

I 1998 ble Medianfiguren restaurert ved Akerselva på Torshov. Den ene hånden til statuen var blitt reparert ved en tidligere anledning, og som en del av reparasjonen var den blitt fylt med bly. Dette førte til at hånden falt av på nytt. Ved denne anledning falt også vingene til statuen av, da boltene som holdt de på plass var rustet.

Den 22. mars 2018 ble statuen igjen sendt til restaurering, denne gangen på grunn av slitasje av vær og vind. Restaureringen skjedde ved Nationalmuseet i Danmark.

Referanser 

Norske skulpturer
Universitetet i Oslo